૧૫ જાન્યુઆરી સુધીમાં તમામ વાહન ચાલકોને હાઈ સિક્યુરિટી નંબર પ્લેટ લગાવવા તાકીદ વડોદરા,તા.22.ડીસેમ્બર વાહનો એચએસઆરપી(હાઈ સિક્યુરિટિ રજીસ્ટ્રેશન નંબર પ્લેટ)નહી લગાવનાર વાહન ચાલકો પર આગામી દિવસોમાં તવાઈ આવશે.સંખ્યાબંધ વાહન ચાલકો હાલમાં પણ જુની ઢબની નંબર પ્લેટ લગાવીને ફરે છે.તેમની સામે કાર્યવાહી કરાશે તેમ આરટીઓના સત્તાવાર સૂત્રોનુ કહેવુ છે.આરટીઓની તાકીદ બાદ આરટીઓ અને ડીલર્સને ત્યાં નંબર પ્લેટ લગાવવા વાહન ચાલકોનો ધસારો થાય તેવી શક્યતાઓ છે. સૂત્રોના કહેવા પ્રમાણે સુપ્રિમ કોર્ટે ગુજરાત સહિતના પાંચ રાજ્યોને નોટિસ ફટકારીને હાઈ સિક્યુરિટિ રજીસ્ટ્રેશન નંબર પ્લેટ લગાડવાના આદેશનો કડક અમલ કરવા માટે તાકીદ કરી છે.નવેમ્બર ૨૦૧૨થી નવા વાહનોમાં હાઈ સિક્યુરિટિ નંબર પ્લેટનો અમલ કડક રીતે થાય છે પણ એ પહેલાના જ ુના તેમજ હાલના કેટલાક નવા વાહનો પણ આ પ્રકારની નંબર પ્લેટ વગર ફરે છે.તે કાયદા વિરુધ્ધ છે.જેથી પોલીસ તંત્રને આ બાબતે કડક પગલા લેવા જણાવાયુ છે. વાહન ચાલકો હાઈ સિક્યુરિટિ નંબર પ્લેટ ફીટ કરાવી શકે તે માટે વાહન ડીલર્સ અને આરટીઓ ખાતે વ્યવસ્થા ગોઠવી છે.આથી તમામ વાહન ચાલકોને ૧૫ જાન્યુઆરી,૨૦૧૮ સુધીમાં હાઈ સિક્યુરિટી નંબર પ્લેટ ફીટ કરાવવી પડશે.હાઈ સિક્યુરિટિ નંબર પ્લેટ વગર ફરનારા વાહનોને ૫૦૦ રૃપિયા સુધીનો દંડ પોલીસ ફટકારી શકે છે.